### Resumé

Forligspartierne aftalte i budgetforliget for 2025 at afsætte 5 mio. kr. "til styrkelse af rekreative værdier omkring [adresse]". Det blev endvidere aftalt, at indsatsen sker i et samarbejde mellem Klima-, Natur- og Miljøudvalget, Teknisk Udvalg og Kultur- og Idrætsudvalget.

På den baggrund har Klima-, Natur- og Miljøudvalget drøftet vision, principper og forslag til disponering af de 5 mio. kr. På baggrund af disse drøftelser vil Forvaltningen fremlægge tilrettet forslag i henholdsvis Kultur- og Idrætsudvalget, og Teknisk Udvalg, der holder møde samme dag.

### Sagsfremstilling

I budgetforliget for 2025 står: "Forligspartierne afsætter 5 mio. kr. i 2025 til styrkelse af rekreative værdier omkring [adresse]. Indsatsen sker i et samarbejde mellem Klima-, Natur- og Miljøudvalget, Teknisk Udvalg og Kultur- og Idrætsudvalget".

Derfor præsenterede Forvaltningen et oplæg på Klima-, Natur- og Miljøudvalgets møde d.18/11 2024 til vision for anvendelse af midlerne, konceptuelt indhold for de bynære kommunale strande samt prioritering af hvordan midlerne kunne anvendes.

På baggrund af drøftelserne foreslås følgende vision for udvikling af de bynære strande:  "Visionen for styrkelse af de rekreative værdier omkring [adresse] er at understøtte bosætning, Vejle som attraktiv studieby og den generelle oplevelsesværdi ved at arbejde for et generelt løft af de mest bynære strande gennem styrkede brugeroplevelser, forbedring af de fysiske forhold og sæsonudvidelse og samarbejde og samskabelse med brugerne."

Udvalget drøftede også tema for indhold og typer af faciliteter på de bynære strande, og kom frem til at de kan være:

* Handicapvenligt
* Med formidlingsstationer for biodiversitet
* Så de understøtter fysisk træning
* Med legeredskaber
* Så de understøtter grundlaget for interessant servering
* Så de er samlingssted for vandaktiviteter:
  + Kajak
  + SUP
  + Roere
  + Surfere
  + Med mulighed for omklædning
  + Med vandpost/vandslange
  + Med udendørs bruser

Samtidig er det vigtigt, at det sker på en måde der understøtter, at hver strand har sin egenart.

Teknik- og Miljø vil på mødet fremlægge ovenstående vision og forslag til indhold og præsentere forslag til hvor de 5 mio. kr. disponeres for henholdsvis Kultur- og Idrætsudvalget og Teknisk Udvalg som holder møde samme dag.

På baggrund af de tre udvalgs inputs, foreslås der udarbejdet en fælles frigivelsessag til godkendelse i Økonomiudvalget.

### Klima og resiliensvurdering

Ikke relevant, da det handler om drøftelse af rekreative faciliteter.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** vision, tema for indhold og faciliteter godkendes, og

**at** forslag til disponering af midler godkendes

### Beslutning

Vision, tema for indhold og faciliteter blev godkendt.

Disponeringen af midlerne ønskes drøftet mellem udvalgsformændene KIU, [adresse] og TU, inden der gives en endelig anbefaling.